Theodor Fachtna

**Theodor Fachtna** var en avalonsk ridder av Hrondias. Han var broren til Conall Fachtna, onkelen til hans sønn, og dermed også svogeren til Alana Fachtna. Sammen med Druzella Jeffcoate fikk han sønnen Lucius, som overtok Theodors posisjon som kaptein av St. Berenice klosterhær etter hans død. Theodor ble skjenket denne rollen etter Colton-konspirasjonen.

## ***Biografi***

### **Tidlig liv**

Oppdratt i Castle Fachtna som det yngste barnet i en søskenflokk på seks, var Theodor sett på som ein byrde av foreldrene. Dette gjorde ham smålig og ha et hissig temperament, hvilket endte med at han fikk rykte på seg av å være gal. Dette var mye av grunnen til at ingen ønsket å følge ham i noe felttog om annektering av landområder utover Flynn. Theodors brødre og søstre dro over hele kongeriket mens Theodor ble igjen i Fachtna-borgen og ble satt til å drive jordene som en bonde. Det var allikevel her han også møtte sitt livs kjærlighet: Druzella.

### **I St. Berenice tjeneste**

Theodor og Druzella flyktet i nattens mørke til St. Berenice – da ingen av foreldrene deres godtok ekteskapet. Her fant Theodor ledelse i å følge nonnene og ble etterhvert en betrodd følger av deres praktiseringer. På et tidspunkt var han endog vitne til Theodora III ankomme klosteret for å finne styrke til å tro på barnas overlevelse. Den ledende nonnen viet dessuten Theodor og Druzella, og en sønn ble født et par år senere. Lucius vokste opp i et trygt miljø sammen med nonnene; imens jobbet Theodor med å holde de kongelige badene vedlike, samt opprettholde hageblomstene.

I 497 ble imidlertid klosteret rammet av en brann, og nonnene og deres følgere måtte søke tilflukt i hovedstaden for å være beskyttet mot røvere. Kongen og dronningen godtok, på den betingelse at alle mannlige tilhengere skulle slutte seg til klosterhæren. Nonnene ble allikevel nektet adgang til Flynn Palace, og satt til å tjene til livets opphold ved å jobbe som sekretærer for Rådet – hvorpå de fikk sove i kjellerne. Mens Lucius og Druzella gjorde dette, trente Theodor hardt i klosterhærens rekruttskole. Han ble mishandlet av kapteinen og hans søster, som begge så etter sterke menn i sin hær. De bar navnet til St. Berenice, og måtte derfor vise seg verdige til det.

### **Colton-konspirasjonen og senere liv**

Etter flere år i tjenesten var Theodor ikke noe annet enn en rekrutt, men var blitt venner med en gruppe menn som var like dårlig stilt som ham selv. De ble alle en sammensveiset gjeng, og sto derfor sammen da det ble klart at den harde treningen var gjort i forbindelse med en sammensvergelse om å styrte kongefamilien. Artaxerxes-søsknene kom med soldatene som trengtes: klosterhæren. Theodor og vennene hans desertere samtidig som de fikk greie på det, og gikk til nonnene – som bragte nyheten videre til kongen.

For sin lojalitet til monarkiet, ble Theodor og hans familie spart for de følgende henrettelsene av klosterhæren. Ettersom broren og nevøen hans også var døde, arvet Theodor setet som ridder av Hrondias. Ira Colton fikk tilbudet om å bli den nye kapteinen av klosterhæren, men hun takket nei. Stillingen som kaptein gikk derfor videre til Theodor. Da han døde var det sønnen, Lucius, som tok både adelssetet og kapteinstillingen.

## ***Trivia***

1. *Theodor* kommer fra det greske *Θεοδωρος (Theodoros)*, hvilket betyr "gave fra gud" fra de greske elementene *θεος (theos)* "gud" og *δωρον (doron)* "gave".
2. *Fachtna* kommer muligens fra irsk-gælisk og betyr "fiendtlig, uvennelig"